
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Malacky 8P/62/2024 1624201230 01. 08. 2024 JUDr. Andrea Kralovičová ECLI:SK:OSMA:2024:1624201230.3
Uznesenie Okresný súd Malacky, vo veci starostlivosti súdu o maloleté deti A. B. C. D. E. F. G. H. , I., nar. XX.XX.XXXX a J., nar. XX.XX.XXXX, zastúpené Úradom práce, sociálnych vecí a rodiny Malacky, so sídlom Malacky, Záhorácka ul. č. 2942/60A, obe deti št. prísl. SR, obe bytom ako matka, deti rodičov: K. I., nar. XX.XX.XXXX, št. prísl. SR, bytom K., L. M. XXXX/X a otca N. A., nar. XX.XX.XXXX, št. prísl. SR, bytom K., t.č. K., L. M. X, v konaní o návrhu matky na úpravu výkonu rodičovských práv a povinností k maloletým deťom, takto rozhodol: Súd konanie z a s t a v u j e . Žiaden z účastníkov n e m á n á r o k na náhradu trov konania. odôvodnenie: 1. Návrhom doručeným tunajšiemu súdu dňa 26.04.2024 sa navrhovateľka - matka domáhala úpravy výkonu rodičovských práv a povinností k maloletým deťom. 2. Písomným podaním doručeným tunajšiemu súdu dňa 12.06.2024 zobrala matka svoj návrh na úpravu výkonu rodičovských práv a povinností k maloletým deťom v celom rozsahu späť, a žiadala aby súd konanie zastavil. 3. Otec maloletých detí súhlasil so späťvzatím návrhu v celom rozsahu, uvedené potvrdil svojím podpisom do úradného záznamu tunajšieho súdu dňa 12.06.2024. Súhlas so späťvzatím návrhu a so zastavením konania vyjadril aj kolízny opatrovník maloletých detí, čo potvrdil svojím podpisom do úradného záznamu tunajšieho súdu dňa 23.07.2024. 4. Podľa § 29 ods. 1 Civilného mimosporového poriadku, navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Podľa § 29 ods. 2 Civilného mimosporového poriadku, súd konanie nezastaví, ak sa mohlo začať aj bez návrhu a je potrebné v konaní pokračovať. 6. Podľa § 29 ods. 3 Civilného mimosporového poriadku, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 7. Vzhľadom k tomu, že navrhovateľka zobrala návrh na úpravu výkonu rodičovských práv a povinností k maloletým deťom v celom rozsahu späť, pričom otec a kolízny opatrovník maloletých detí vyjadrili svoj súhlas so späťvzatím návrhu, súd s poukazom na ustanovenia § 29 Civilného mimosporového poriadku konanie zastavil.
8. O trovách konania súd rozhodol v zmysle ustanovenia § 52 Civilného mimosporového poriadku, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu možno podľa § 357 písm. a) Civilného sporového poriadku podať odvolanie do 15 dní odo dňa jeho doručenia na tunajšom súde ku Krajskému súdu v Trnave, písomne, v 3 vyhotoveniach, s náležitosťami podľa § 363 Civilného sporového poriadku. Odvolanie môže podať strana, v ktorej neprospech bolo rozhodnutie vydané. Odvolanie len proti odôvodneniu rozhodnutia nie je prípustné. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. V odvolacom konaní možno uvádzať nové skutkové tvrdenia a predkladať nové dôkazné návrhy.

